CAT พัฒนาเยาวชนสร้างสังคมยั่งยืนโครงการ CAT สื่อสาร เรียนรู้ สู่ชุมชน
 “CAT พัฒนาเยาวชน” ภายใต้แนวคิด “CAT สื่อสาร เรียนรู้ สู่ชุมชน” เมื่อวันที่ 12-14 ตุลาคม 2558 เพื่อเปิดโอกาสให้เยาวชนที่อยู่ในชุมชนแวดล้อม
3 พ.ย. 2558


พันเอก สรรพชัย หุวะนันทน์ กรรมการผู้จัดการใหญ่ บริษัท กสท โทรคมนาคม จำกัด (มหาชน) ให้เกียรติเป็นประธานเปิดงานกิจกรรม “CAT พัฒนาเยาวชน” ภายใต้แนวคิด “CAT สื่อสาร เรียนรู้ สู่ชุมชน” เมื่อวันที่ 12-14 ตุลาคม 2558 เพื่อเปิดโอกาสให้เยาวชนที่อยู่ในชุมชนแวดล้อม รวมถึงบุตรหลานของพนักงานได้ใช้เวลาว่างให้เกิดประโยชน์ในช่วงปิดภาคเรียน อีกทั้งยังเป็นการสร้างความร่วมมือในการพัฒนาชุมชนและสังคมให้ยั่งยืนร่วมกัน

ทั้งนี้  รูปแบบกิจกรรมแบ่งเป็น 3 ส่วน ที่ร่วมสร้างความรู้ ความเข้าใจที่ถูกต้อง และสร้างแรงบันดาลใจให้กับเยาวชนทุกคน กิจกรรมส่วนที่ 1 เป็นการพัฒนาความรู้ ความสามารถทางด้าน IT ด้วยการฝึกอบรมจากวิทยากรผู้เชี่ยวชาญที่มาบรรยายในหัวข้อ “การใช้อินเตอร์เน็ตให้เกิดความรู้ และความสร้างสรรค์อย่างมีประสิทธิภาพ” พร้อมให้ความรู้เกี่ยวกับอุปกรณ์คอมพิวเตอร์ และหัวข้อ “รู้เท่าทันโลก Technology เพื่อให้เกิดประโยชน์แก่ตนเองและสังคม

กิจกรรมส่วนที่ 2 นำเยาวชนที่ผ่านการฝึกอบรมแล้วไปศึกษาดูงานที่สถานีดาวเทียมนนทบุรี ซึ่งเป็นศูนย์ถ่ายทอดสัญญาณโทรทัศน์ด้วยระบบดิจิตอล ทั้งในประเทศและระหว่างประเทศ และศึกษาดูงานที่ศูนย์ NOC หรือ Network Control Center ซึ่งเป็นศูนย์ปฏิบัติการดูแลระบบโครงข่ายสื่อสารข้อมูลที่ใหญ่ที่สุดของ CAT 

และกิจกรรมส่วนที่ 3 นำเยาวชนไปศึกษาดูงานที่ศูนย์ CAT Data Center ที่อาคาร CAT Tower บางรัก ซึ่งเป็นศูนย์ Data Center แบบครบวงจรและมีเสถียรภาพสูงสุด เพื่อพร้อมก้าวสู่การเป็นศูนย์ Data Center Hub of ASEAN CAT ผู้วางระบบและพัฒนาโครงข่ายสื่อสารโทรคมนาคมของไทยให้มีเสถียรภาพ ยังคงมุ่งมั่นพัฒนาธุรกิจควบคู่ไปกับการดำเนินกิจกรรมเพื่อสังคมอย่างต่อเนื่อง ภายใต้แนวความคิด CAT Share Value เพื่อร่วมพัฒนาเยาวชนและสังคมให้เติบโตอย่างยั่งยืน



